חדשות 2: נתניהו נגד התקשורת: "מקטרגים"
20/03/2013 11:02 | נתניהו נגד התקשורת: "מקטרגים"
בפוסט שהעלה לעמוד הפייסבוק שלו מתח נתניהו ביקורת חריפה על כלי התקשורת בעקבות סיקור ביקורו בעצרת הזיכרון בפריז בתחילת השבוע. "סיקור ביקורי היווה דוגמה מצערת לתופעת הקטרוג", כתב נתניהו. בתחילת השבוע טען יו"ר יש עתיד יאיר לפיד כי התנהגותו של ראש הממשלה בצרפת הייתה ייצוג של "הישראלי הנדחף"
ראש הממשלה בנימין נתניהו במתקפה חריגה נגד כלי התקשורת: חמישה ימים אחרי שצעד בראש עצרת המיליונים בפריז וספג ביקורת על כך ש"נדחף" לשורה הראשונה - ואולי גם על רקע הסקרים האחרונים - החליט נתניהו להשיב למבקרים. "סיקור ביקורי האחרון בפריז היווה דוגמה מצערת לתופעת הקטרוג", כתב נתניהו בפוסט יוצא דופן בעמוד הפייסבוק שלו.
דאום צירף טקסט שלכאורה היו כותבים כלי התקשורת בארץ לו היו אלה אהוד אולמרט או אריאל שרון בעצרת בפריז. "הוא עמד שם בשתיקה מכובדת, המתין בענווה לאוטובוס, זה היה מחזה אצילי", כתב דאום בעוקצנות. "הצרפתים אומנם ניסו לדחוק בו, אבל הוא התעקש ובאלגנטיות עבר לשורה הראשונה, שם ראוי להיות העם שלנו"."נתניהו הוא הישראלי הנדחף"בתחילת השבוע טען יו"ר יש עתיד יאיר לפיד כי התנהגותו של ראש הממשלה בצרפת הייתה ייצוג של "הישראלי הלא מנומס, הישראלי הנדחף". דבריו הצטרפו לדיווחים ערב נסיעתו של נתניהו, לפיהם בצרפת ביקשו למנוע את הגעתו של ראש הממשלה לעצרת. דברי לפיד זכו לתגובה חריפה מצד השר בנט, שכתב: "לפיד, תרגיע כבר, ראש הממשלה נסע לייצג את ישראל".לא מדובר בפעם הראשונה שבה יוצא ראש הממשלה נתניהו נגד הסיקור של כלי התקשורת בישראל. לפני כחודש טען נתניהו כי התקשורת מנהלת קמפיין נגדו. "חברי הליכוד הבינו שיש קמפיין תקשורתי אדיר, כמעט חסר תקדים בעוצמתו ובהיקפו, שתומך ומקדם כל פוליטיקאי ומפלגה שמתנגדים לממשלת ליכוד בראשותי", אמר נתניהו. "לקמפיין יש מטרה ברורה: להעביר את השלטון לידי מחנה השמאל".